CELEX: 32014D0351
Language: bg
Date: 2014-05-13 00:00:00
Title: 2012/351/ЕС: Решение на Съвета от 13 май 2014 година за сключване на Протокола, договорен между Европейския съюз и Република Мадагаскар, за определяне на възможностите за риболов и на финансовото участие, предвидени в действащото Споразумение за партньорство в областта на рибарството между двете страни

14.6.2014   
            
            
               BG
            
            
               Официален вестник на Европейския съюз
            
            
               L 175/24
            
         РЕШЕНИЕ НА СЪВЕТА
   от 13 май 2014 година
   за сключване на Протокола, договорен между Европейския съюз и Република Мадагаскар, за определяне на възможностите за риболов и на финансовото участие, предвидени в действащото Споразумение за партньорство в областта на рибарството между двете страни
   
      (2012/351/ЕС)
   
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:
   
               (1)
            
            
               На 15 ноември 2007 г. Съветът прие Регламент (ЕО) № 31/2008 относно сключването на Споразумението за партньорство в областта на рибарството между Европейската общност и Република Мадагаскар (1) (наричано по-долу „споразумение за партньорство“).
            
         
               (2)
            
            
               Съюзът договори с Република Мадагаскар нов протокол, с който на корабите на ЕС се предоставят възможности за риболов във водите, над които Мадагаскар упражнява суверенитет или юрисдикция в областта на рибарството (наричан по-долу „нов протокол“).
            
         
               (3)
            
            
               Този нов протокол бе подписан въз основа на Решение 2012/826/ЕС (2) и се прилага временно от 28 ноември 2012 г.
            
         
               (4)
            
            
               Новият протокол следва да бъде одобрен,
            
         ПРИЕ НАСТОЯЩОТО РЕШЕНИЕ:
   Член 1
   Протоколът, договорен между Европейския съюз и Република Мадагаскар, за определяне на възможностите за риболов и на финансовото участие, предвидени в действащото Споразумение за партньорство в областта на рибарството между двете страни (3) (наричан по-долу „протокол“), се одобрява от името на Съюза.
   Член 2
   Председателят на Съвета извършва, от името на Съюза, предвиденото в член 16 от протокола (4) уведомление.
   Член 3
   Настоящото решение влиза в сила в деня на приемането му.
   
      Съставено в Брюксел на 13 май 2014 година.
      
         
            За Съвета
         
         
            Председател
         
         E. VENIZELOS
      
   
   
      (1)  ОВ L 15, 18.1.2008 г., стр. 1.
   
      (2)  Решение 2012/826/EС на Съвета от 28 ноември 2012 г. относно подписването от името на Европейския съюз и временното прилагане на протокола, договорен между Европейския съюз и Република Мадагаскар, за определяне на възможностите за риболов и на финансовото участие, предвидени в действащото Споразумение за партньорство в областта на рибарството между двете страни (ОВ L 361, 31.12.2012 г., стp.11).
   
      (3)  Текстът на протокола е публикуван в ОВ L 361, 31.12.2012 г., стp.12 заедно с решението за подписването му.
   
      (4)  Датата на влизане в сила на протокола ще бъде публикувана в Официален вестник на Европейския съюз от Генералния секретариат на Съвета.